Ležala na jednotke intenzívnej starostlivosti v nemocnici,
prežívala veľké bolesti
a v duchu sa táto žena takto modlila:
"Pane, viem, že si tu prítomný so mnou, prijímam kríž,
ktorý mi dávaš, ale priviň ma na svoje Najsvätejšie Srdce, prosím,
aby som cítila akoby objatie tebou samým."
V týchto myšlienkach, týchto modlitbách,
táto žena zaspala, a keď otvorila oči a zobudila sa,
tak na svoje milé prekvapenie zbadala, že sa nad ňou skláňa
jej dobrá priateľka, jej susedka. Objala ju.
A táto žena hovorí:
"Vtedy som cítila naozaj akoby objatie samotným Pánom Ježišom,
ktorý ma privinul na svoje Najsvätejšie Srdce."
Prečo to hovorím, milovaní bratia a sestry,
pretože v týchto dňoch, prežívame slávnosť
Ježišovho Najsvätejšieho Srdca.
Ba celý mesiac jún je mesiacom Božského Srdca Ježišovho.
Nuž, myslime na to aj v našich modlitbách a môžeme aj tým zvolaním,
ktoré poznáme, prosiť: Pane Ježišu, tichý a pokorný srdcom,
pretvor naše srdcia podľa svojho srdca.
© TV LUX 2020